**Beszámoló**

az ELTE TTK HÖK Küldöttgyűlésének

**Időrendi bontás:**

* 2022. 05.14. Alakuló Küldöttgyűlés
* 2022. 06. 28. Földrajz- és Földtudományi Intézeti Tanács
* 2022.08.15.-21. Tétékás GT
* 2022.05.31. TOB ülés
* 2022.07.06. TOB ülés
* 2022.08.30.Harmadik Gólya-Mentor Találkozó & GT átbeszélő
* 2022.09.01. Honlap kiadása
* 2022.09.07 Campus Discovery & Földes Avató
* *2022.09.15 tervezett első SzaCs*

**Szöveges beszámoló:**

**Alakuló Küldöttgyűlés**

Ezzel lényegében átvettem Petrától a feladatokat, de még sok maradt hátra, amelyet szimultán végeztünk.

**IT & TOB**

Az azóta megtartott Intézeti Tanács, illetve Tanulmányi és Oktatási Bizottság ülésein is még mint bőszen hallgató tag vettem részt csupán, ezeket ennél fogva nem részletezném különösebben.

**TéTéKás GT**

Igazán ekkortól került kezembe a feladat teljes valója, a gólyatábor alatt már valóban én álltam ki a gólyák elé, mint szakterületi koordinátor.

Úgy gondolom van még hova fejlődnöm a csapat összerázása, illetve a nagyobb hangú „beszédek” terén, de ezeken felül szerintem jól sikerült helytállnom elsőre.

Véleményem szerint remek mentoraink vannak idén, úgyszintén remek mentorfelelősökkel, így bátran mondhatom, hogy a gólyák legjobb kezekben voltak/vannak. A csapat szépen kovácsolódik össze, az a klikkesedés, amelyet szerettem volna elkerülni nem is mutatkozott, miszerint a földrajz és a földtudomány közti széthúzást már a gólyáknál el kell söpörni, így szerintem ebből az évfolyamból egy összetartó közösségorientált csapat jön majd létre. Már többen voltak, akik jelezték, szívesen csatlakoznának be az egyetem ilyesfajta háttérmunkáiba, ezáltal remélem közülük kerül majd ki több jövendőbeli képviselő, illetve mentor.

**Harmadik Gólya Mentor Találkozó**

Az előző GMT-ken sajnos még nem tudtam részt venni a szakmai gyakorlatom kötöttsége miatt, de a mentorok elmondása szerint nagyon jól sikerültek, és nagy arányban jelentek meg rajta a gólyák.

Ezen a harmadik találkozón a közös tárgyfelvétel volt a fő program, valószínűleg ennek is betudható az, milyen sokan eljöttek. Szerintem nagy siker volt, nagyon jó hangulatban telt az este további része is.

Az este folyamán Kovács Ábel mentorfelelős részvételével átbeszéltük a mentorok benyomásait és tapasztalatait a gólyatáborról.

**Honlap kiadása**

Elkészültem a foldtud.elte.hu című oldal aktualizálásával is, amelyet remélem sikerrel fogunk tudni használni.

Ezen az oldalon már elérhetővé tettem azt a formot, amellyel a Gekko irányába lehet jelezni a korrepetálási igényeket. A Gekko ugyan ezzel lényegében késznek nyilvánítható, még nem tartom egésznek. Ugyan próbáltam rendszerszinten összeszervezni, egy fokon egyelőre meghaladta az eddigi rálátásomat a helyzetre, így próba cseresznye lesz ez a kezdet vele. Magabiztosan állok hozzá, amennyiben probléma merülne fel ezzel kapcsolatban úgy vélem képes leszek ezt eligazítani.

Megragadva az alkalmat, szeretném megköszönni a form elkészítését Götz Ádámnak, illetve mindazon szacskóknak és egyéb felelősöknek pedig a segítőkész hozzáállást, mellyel lehetővé tették hogy valóban elinduljon ez a projekt.

**Campus Discovery & Földes Avató**

A Földes Avató szokása kiveszett az utóbbi évek alatt, viszont ahogyan látom sikerült visszahozni ezt. Főpróbája a GT-ben volt, amelyről utána azt hallottam vissza, hogy mindenkinek nagyon tetszett „hogy ilyen is van”. Ezt ismételtük meg az egyetem bejárása után, hiszen azt tapasztaltam, hogy a GMT-re sok olyan gólya jön el, aki nem volt a GT-ben.

Összegezve tehát ebben a kezdeti időszakban is már eleget tettem delegáltsági kötelezettségeimnek, illetve a koordinátori szereppel járó feladatoknak.

Köszönöm, hogy elolvastad a beszámolómat, amennyiben kérdésed lenne nyugodtan keress!

Budapest, 2022.09.06. Borbás Zita

foldtudszk@ttkhok.elte.hu